b'\n_START_ARTICLE_\nTango klas\xc4\x97s povandeninis laivas\n_START_PARAGRAPH_\nTango klas\xc4\x97s povandeninis laivas (rus. \xd0\x9f\xd0\xbe\xd0\xb4\xd0\xb2\xd0\xbe\xd0\xb4\xd0\xbd\xd1\x8b\xd0\xb5 \xd0\xbb\xd0\xbe\xd0\xb4\xd0\xba\xd0\xb8 \xd0\xbf\xd1\x80\xd0\xbe\xd0\xb5\xd0\xba\xd1\x82\xd0\xb0 641\xd0\x91 \xc2\xab\xd0\xa1\xd0\xbe\xd0\xbc\xc2\xbb) \xe2\x80\x93 Soviet\xc5\xb3 S\xc4\x85jungoje gamintas elektro - dyzelinis povandeninis laivas. Laivas \xe2\x80\x93 dviej\xc5\xb3 korpus\xc5\xb3, tur\xc4\x97jo septynis skyrius. Pirmas ir septintas \xe2\x80\x93 torpediniai, antras ir ketvirtas \xe2\x80\x93 akumuliatoriniai, tre\xc4\x8dias \xe2\x80\x93 centrinis postas, penktas \xe2\x80\x93 dyzelinio variklio, \xc5\xa1e\xc5\xa1tas \xe2\x80\x93 elektromotorinis._NEWLINE_Povandeninis Tango klas\xc4\x97s laivas buvo sukonstruotas konstruktori\xc5\xb3 biure \xe2\x80\x9eRubin\xe2\x80\x9c. Pirmasis klas\xc4\x97s laivas nuleistas 1972 m. Gorkio laiv\xc5\xb3 statykloje. I\xc5\xa1 viso nuo 1972 m. iki 1982 m. buvo pastatyta 18 \xc5\xa1ios klas\xc4\x97s laiv\xc5\xb3._NEWLINE_Tango klas\xc4\x97 suprojektuota tam, kad vykdyt\xc5\xb3 misijas vandenyne, toli nuo apr\xc5\xabpinimo bazi\xc5\xb3. Taip pat kovai su prie\xc5\xa1o laivais, konvoj\xc5\xb3 apsaugai, minavimo darb\xc5\xb3 vykdymui.'